section_heading: Životopis
paragraph_text: Nyýazow je rođen u Ašgabatu, glavnom gradu Turkmenske SSR. Nakon potresa koji je pogodio Ašgabat 1948., Nyýazow je ostao siroče.Hanks, 2010., str. 155. Karijeru je započeo 1950. u mjesnom trgovačkom sindikatu. Komunističkoj partiji pridružio se 1962. Diplomirao je 1967. na Lenjingradskom politehničkom institutu u Lenjingradu, danas Sankt Peterburg. Polako se 1970-ih penjao kroz partijsku hijerarhiju. Između 1984. i 1985. radio je u CK KP SSSR-a u Moskvi. U ožujku 1985. imenovan je predsjednikom Vijeća ministara Turkmenske SSR, a u prosincu iste godine izabran je za prvog sekretara Turkmenske KP (TKP). Za narodnog izaslanika u Vrhovnom sovjetu SSSR-a izabran je 1989.Skupina autora, 2000., str. 374.